

**REPUBLIKA HRVATSKA**

 **KARLOVAČKA ŽUPANIJA**

 **GRAD SLUNJ**

JEDINSTVENI UPRAVNI ODJEL

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine” 86/08, 61/11, 4/18 112/19, 17/25) – u daljnjem tekstu: ZSN pročelnica Jedinstvenog upravnog odjela raspisuje

# **JAVNI NATJEČAJ**

za prijem u službu u Jedinstveni upravni odjel, Odsjek za proračun i financije na radno mjesto **referent za**  **računovodstvo i naplatu gradskih prihoda** **– 1 izvršitelj/ica na neodređeno vrijeme**

 **Stručni uvjeti:**

* + srednja stručna sprema ekonomske struke
	+ najmanje jedna godina radnog iskustva na odgovarajućim poslovima
	+ poznavanje rada na računalu
	+ položen državni ispit
	+ ispunjavanje općih uvjeta iz članka 12. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 6/11, 4/18, 112/19, 17/25)
	+ nepostojanje zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 6/11, 4/18 0 112/19, 17/25)

Radno iskustvo na odgovarajućim poslovima smatra se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, vrijeme samostalnog obavljanja profesionalne djelatnosti te radno iskustvo ostvareno obavljanjem poslova u međunarodnim organizacijama na poslovima navedenog stupnja obrazovanja (stručne spreme) i struke.

Osoba koja ima potrebno radno iskustvo na odgovarajućim poslovima, a nema položen državni ispit, može biti izabrana, uz obvezu polaganja ispita u zakonskom roku.

Probni rad traje 3 mjeseca.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Grada: [www.slunj.hr](http://www.slunj.hr)., te na oglasnoj ploči Grada. Na oglasnoj ploči i web stranici biti će objavljeno vrijeme i mjesto testiranja, najmanje pet dana prije održavanja provjere.

**Uz prijavu na natječaj kandidati su dužni priložiti:**

a) životopis,
b) dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),
c) dokaz o stručnoj spremi (preslika svjedodžbe),

* d) dokaz o dosadašnjem radnom iskustvu (ne starije od 30 dana od dana objave javnog natječaja) - elektronički zapis (e-radna knjižica, u slučaju da je zahtjev podnesen u elektroničkom obliku preko korisničkih stranica Hrvatskog zavoda za mirovinsko osiguranje) ili Potvrda o podacima evidentiranim u bazi podataka Hrvatskog zavoda za mirovinsko osiguranje koju Zavod na osobno traženje izdaje na šalterima područnih službi/ureda Hrvatskog zavoda za mirovinsko osiguranje, a koji, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu, trajanju staža osiguranja
* e) dokaz o radnom iskustvu ostvarenom na poslovima za koje se traži odgovarajuće stručno znanje i struka od najmanje jedne godine (preslika rješenja, ugovora o radu, rješenja o rasporedu ili uvjerenje poslodavca o radnom iskustvu na odgovarajućim poslovima - svi navedeni dokumenti moraju sadržavati vrstu poslova koje je kandidat obavljao, stupanj stručne spreme i struku utvrđene za obavljanje tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje)
* f) dokaz o položenom državnom ispitu
* g) dokaz o poznavanju osnova rada na osobnom računalu (svjedodžba o završenom programu ili tečaju informatičke izobrazbe, preslika svjedodžbe ili vlastoručna izjava iz koje je razvidno da je kandidat stekao osnovna znanja iz informatike).
* h) dokaz o ostvarivanju prava prvenstva (ukoliko se kandidat poziva na ovo pravo)

Uvjerenje nadležnog suda da se protiv njega ne vodi kazneni postupak te uvjerenje o zdravstvenoj sposobnosti za obavljanje poslova radnog mjesta izabrani kandidat dužan je dostaviti prije donošenja rješenja o prijmu u službu. Također, izabrani kandidat dužan je prije donošenja rješenja o prijmu u službu dostaviti na uvid izvornike dokaza o ispunjavanju formalnih uvjeta javnog natječaja, čije su preslike priložene uz prijavu na javni natječaj. Nedostavljanje traženih isprava smatrat će se odustankom od prijave. Nakon izbora kandidata, a prije donošenja rješenja o prijmu u službu za izabranog kandidata, Jedinstveni upravni odjel Grada Slunja provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. ZSN-a te zapreke iz članka 16. ZSN-a.

Kandidati koji ostvaruju pravo prednosti pri zapošljavanju dokazuju to izvornikom rješenja ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja te dokazom iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23), uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje o priznatom statusu odnosno potvrdu o priznatom statusu iz kojeg je vidljivo spomenuto pravo te dokaz na koji način je kandidatu prestao radni odnos ili služba kod posljednjeg poslodavca (ugovor, rješenje, potvrda i sl.). Prednost pri zapošljavanju može se ostvariti samo jednokratno. Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o invaliditetu. Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina (Narodne novine broj 155/02, 47/10, 80/10, 93/11), uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Kandidatom prijavljenim na natječaj smatrat će se samo osoba koja podnese pravovremenu i urednu prijavu te ispunjava formalne uvjete iz natječaja. Urednom prijavom smatra se potpuna prijava, odnosno prijava koja sadržava sve navedene podatke i priloge iz natječaja.

Natjecati se mogu kandidati oba spola sukladno članku 13. stavku 2. Zakona o ravnopravnosti spolova, a riječi i pojmovi koji imaju rodno značenje odnose se jednako na muški i ženski rod, bez obzira u kojem su rodu korišteni.

Prijave na natječaj, vlastoručno potpisane od strane podnositelja prijave, s navedenom kontakt adresom, telefonskim brojem, mali adresom, te dokazima o ispunjavanju uvjeta, dostavljaju se ***u roku od 8 (osam) dana*** od dana objave natječaja na adresu: Grad Slunj, Jedinstveni upravni odjel, Trg dr. Franje Tuđmana 12 Slunj 47240 s naznakom „Prijava na javni natječaj za prijam u službu“.
Osoba koja nije podnijela pravodobnu i urednu prijavu ili ne ispunjava formalne uvjete, ne smatra se kandidatom prijavljenim na natječaj.

Za kandidate koji ispunjavanju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta na koje se primaju. Ukoliko kandidat ne pristupi testiranju smatra se da je odustao od prijave.

Kandidati prijavom na natječaj pristaju da Grad Slunj, kao voditelj obrade, prikupljene podatke na temelju javnog natječaja obrađuje samo u obimu i samo u svrhu provedbe natječaja, od strane ovlaštenih osoba. Grad Slunj sa osobnim će podacima postupati sukladno pozitivnim propisima uz primjenu odgovarajućih tehničkih i sigurnosnih mjera zaštite podataka od neovlaštenog pristupa, zlouporabe, otkrivanja, gubitka ili oštećenja.

Rješenje o prijmu u službu izabranog kandidata dostavlja se javnom objavom na mrežnim stranicama Grada Slunja [www.slunj.hr](http://www.slunj.hr) u roku iz članka 24. stavak 4. ZSN-a. Dostava rješenja svim kandidatima smatra se obavljenom istekom osmoga dana od dana javne objave rješenja o prijmu u službu izabranog kandidata na mrežnim stranicama Grada.

 Grad Slunj

 Jedinstveni upravni odjel